## Pravilnik o postupku priznavanja novih pasmina, sojeva i hibrida

### NN 164/2004 (26.11.2004.), Pravilnik o postupku priznavanja novih pasmina, sojeva i hibrida

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2879

Na
temelju članka 13., stavka 5. Zakona o stočarstvu (»Narodne novine« 70/97.,
36/98. i 151/03.) ministar poljoprivrede, šumarstva i vodnoga gospodarstva,
donosi

## PRAVILNIK

### O POSTUPKU PRIZNAVANJA NOVIH PASMINA, SOJEVA I HIBRIDA

1.
OPĆE ODREDBE

Članak
1.

Ovim se
Pravilnikom propisuju postupci priznavanja i ispitivanja novih pasmina, sojeva
i hibrida domaćih životinja, sadržaj prijave za priznavanje novih pasmina,
sojeva i hibrida, te utvrđuju obveze podnositelja prijave.

Članak
2.

Pasmina,
soj ili hibrid se smatraju novim ako na dan podnošenja prijave za njihovo
priznavanje nisu upisane u Upisnik pasmina, sojeva i hibrida (u daljnjem
tekstu: Upisnik) kojeg vodi Ministarstvo poljoprivrede, šumarstva i vodnoga
gospodarstva (u daljnjem tekstu: Ministarstvo).

2.
PRIJAVA ZA PRIZNAVANJE

Članak
3.

Za
priznavanje novih pasmina, sojeva i hibrida domaćih životinja moraju se
zadovoljiti sljedeći uvjeti:

–
proizvodne i morfološke osobine pasmine i soja domaćih životinja ne smiju se
značajnije mijenjati najmanje tri zadnje generacije,

– da imaju vidljive osobine koje ih razlikuju od
drugih pasmina, sojeva i hibrida unutar vrste kojoj pripadaju,

– da su zemljopisno određene i ograničene,

– da su prilagođene uvjetima uzgoja na određenom
zemljopisnom području,

– da postoji značajna genetska udaljenost do drugih
srodnih pasmina, sojeva i hibrida,

– da je efektivna veličina populacije najmanje 50.

Članak 4.

Prijava za priznavanje nove pasmine, soja ili hibrida
podnosi se Ministarstvu. Prijava mora sadržavati sljedeće podatke:

1. ime, adresu i pravni oblik podnositelja prijave,

2. opis pasmine, soja ili hibrida, koji sadrži
podatke o:

– broju muških i ženskih grla,

– tjelesnim mjerama,

– tjelesnoj težini u odnosu na dob,

– obliku (morfologiji) tijela,

– proizvodnim osobinama (plodnosti, mliječnosti,
prirastu, količini i kakvoći mesa, sposobnosti preživljavanja itd.),

–
prilagođenosti okolini i klimatskim uvjetima,

–
ishrani i tehnologiji uzgoja,

–
ostalim pojavnostima (sklonost bolestima, ostalim zdravstvenim poremećajima
itd.).

3.
ocjenu proizvodnih vrijednosti i drugih obavljenih ispitivanja,

4.
potvrdu o priznavanju pasmine, soja ili hibrida izdanu od ovlaštene ustanove
zemlje iz koje potječe, te podatke o njihovim osobinama.

3.
POSTUPCI PRIZNAVANJA

Članak
5.

Za
priznavanje novih pasmina, sojeva i hibrida, praćenje provedbe njihova
priznavanja, za davanje stručnih mišljenja i prijed­loga ministar
poljoprivrede, šumarstva i vodnoga gospodarstva imenuje Povjerenstvo za
priznavanje pasmina, sojeva i hibrida (u daljnjem tekstu: Povjerenstvo).

Povjerenstvo
se sastoji od pet članova.

Članak
6.

Povjerenstvo
razmatra podnesenu prijavu i obavještava podnositelja prijave o daljnjem
postupku priznavanja.

Kada se
podnesena prijava odnosi na priznavanje nove pasmine, soja ili hibrida koji
nastaje u Republici Hrvatskoj potrebno je provesti ispitivanja.

Podnositelj
zahtjeva za priznavanje nove pasmine, soja ili hibrida ugovara sa ovlaštenom
ustanovom provođenje propisanih postupaka ispitivanja.

Za
provedbu ispitivanja podnositelj zahtjeva snosi troškove.

Ako za
pasminu, soj ili hibrid već postoje podaci o njihovom priznavanju izdani od
ovlaštene ustanove zemlje iz koje potječu, te ostali podaci o osobinama
spomenute pasmine, soja ili hibrida Povjerenstvo će uvidom u navedeno utvrditi
mogućnost njihova priznavanja.

Članak
7.

Ispitivanja
za priznavanje nove pasmine, soja ili hibrida domaćih životinja određene ovim
Pravilnikom provodi ovlaštena ustanova.

Ispitivanjima
se moraju odrediti proizvodne osobine, parametri prepoznatljivosti, odnosno
razlikovanja pasmina, sojeva i hibrida, mogućnosti utvrđivanja njihove
ujednačenosti i postojanosti uzimajući u obzir i osobine potrebne za njihovo
gospodarsko iskorištavanje.

Članak
8.

Prilikom
postupka priznavanja nove pasmine, soja i hibrida ovlaštena ustanova provodi
sljedeća ispitivanja:

–
usporednu analizu tjelesnih mjera, tjelesne težine i oblika (morfologije)
tijela i njihove razlike u najmanje tri zadnje generacije za pasminu,

–
analize proizvodnih osobina (plodnosti, mliječnosti, prirasta, količine i
kakvoće mesa, sposobnosti preživljavanja itd.),

–
mogućnosti prilagodbe na okolinu, klimatske uvjete i ostale pojavnosti
(sklonost bolestima, ostalim zdravstvenim pore­mećajima itd.),

–
potvrđivanja značajnih genskih razlika s molekularnim metodama (DNA analiza).

Ako su
podaci između populacije životinja za koju se prijava podnosi približno slični
nekoj drugoj populaciji potrebno je obaviti dodatna ispitivanja za potvrđivanje
njihove različitosti, odnosno sličnosti.

Članak 9.

Nakon završetka ispitivanja ovlaštena ustanova daje
Povje­renstvu završno izvješće o prepoznatljivosti, ujednačenosti i
postojanosti ispitivane pasmine, soja ili hibrida, dobivene rezultate o nji­hovim
uzgojnim i proizvodnim osobinama, te mišljenje o nji­ho­vom priznavanju.

Na temelju mišljenja Povjerenstvo sastavlja zapisnik
s prijedlogom o priznavanju pasmine, soja ili hibrida Ministarstvu koje izdaje
rješenje o priznavanju.

Priznate pasmine, sojevi i hibridi upisuju se u Upisnik
i objav­ljuju u »Narodnim novinama«.

4.
ZAVRŠNE ODREDBE

Članak
10.

 Ovaj Pravilnik stupa na snagu osmog dana od
dana objave u »Narodnim novinama«.

Klasa: 011-02/04-01/97

Urbroj: 525-1-04-1

Zagreb, 16. studenoga 2004.

Ministar
**Petar Čobanković**, v. r.

Pravilnik, NN 164/2004-2879